**Privātuma informācija attiecībā uz ziņošanu Orklā**

Orkla ASA apkopos un apstrādās jūsu personas datus brīdī, kad jūs iesniegsiet ziņojumu, izņēmums ir anonīmie ziņojumi. Personas dati tiks apstrādāti Orkla grupā kopā ar vietējo uzņēmumu tādā apjomā, kādā tas ir nepieciešams konkrētās situācijas izmeklēšanai.

**Apstrādes mērķis**

Orkla izmantos tādus personas datus, kā ziņotāja kontaktinformācija un ziņas par notikumu ar mērķi apstrādāt konkrēto ziņošanas gadījumu, un lai varētu sazināties ar iesaistītajām pusēm. Šāda datu apstrāde ir nepieciešama, lai aizsargātu Orkla grupas uzņēmuma leģitīmās intereses, uzturot ziņošanas kanālu Orklā, un lai pildītu saistības, kas izriet no Darba likuma.

**Datu apstrādes kategorijas**

Īpašo kategoriju personas dati, kā piemēram, dati par veselību, seksuālo orientāciju un reliģiskajiem uzskatiem, u.tml. var tikt apstrādāti, lai izpildītu Orkla grupas uzņēmuma pienākumus un nodrošinātu uzņēmuma tiesības atbilstoši Darba likumam un citiem normatīvajiem aktiem. Iespējamā informācija par kriminālpārkāpumiem tiek apstrādāta tikai tad, ja tas ir nepieciešams, lai celtu, īstenotu vai aizstāvētu likumīgās prasības konkrētajā gadījumā, vai attiecībā uz noteiktu informāciju, kas nepieciešama, lai ziņotu par aizdomām par noziegumu policijai.

**Glabāšanas ilgums**

Jūsu dati tiek glabāti ne ilgāk kā divus mēnešus, sākot no gadījuma izskatīšanas beigām, vai ilgāku laiku, ja tas ir nepieciešams, lai nodrošinātu Orkla grupas uzņēmuma leģitīmās intereses un aizstāvību likumīgu prasību gadījumos.

**Jūsu tiesības**

Jums ir noteiktas tiesības, kas ir saistītas ar personas datiem, kas tiek glabāti. Jums ir tiesības pieprasīt informāciju par Jūsu datiem un tiesības labot savus datus.

Vairāk informācijas par to, kā mēs apstrādājam jūsu datus, jūs varat iegūt lasot kopējo informāciju par datu apstrādi, vai vēršoties savā kompānijā.

**Kontakti**

Ja jums ir jautājumi par personas datu apstrādi, aicinām jūs rakstīt uz privacy@orkla.no.

Jums ir tiesības iesniegt sūdzību saistībā ar personas datu apstrādi jūsu valsts datu aizsardzības iestādē.

[General information on processing personal data to employees](https://orklabiz.sharepoint.com/sites/resources/Documents/Orkla/GDPR/Privacy%20Policy%20for%20Employees.pdf)

[National Data Protection Authorities](https://ec.europa.eu/newsroom/article29/item-detail.cfm?item_id=612080)